Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu ennen Israeliin paluutaan: -
Moskovassa kuultiin Israelin kanta Iranin aggressiiviseen käytökseen, -
ja johtajien usein toistuvat tapaamiset ovat sekä Israelin että Venäjän etu.
USA:n presidentti Trumpin Lähi-idän- delegaatio saapui Israeliin eilen.
Valkoisen talon mukaan delegaation Lähi-idän kiertue "keskittyy tiehen -
kohti Israelin―palestiinalaisten rauhanneuvotteluja".
USA:n YK-lähettiläs Nikki Haley -
tapasi atomijärjestö IAEA:n johtaja Yukiya Amanon Wienissä.
Presidentti Trumpin hallinnolta odotetaan katsausta, -
onko Iran noudattanut ydinsopimusta.
Pääministeri Netanjahu palasi eilisiltana Sotšista, -
jossa hän tapasi presidentti Putinin.
Tapaaminen kesti kolme tuntia.
Tapaamisessa Mossad-johtaja Cohen esitteli Putinille tiedustelutietoja, -
miten vahva jalansija Iranilla on jo Syyriassa.
Israelin viranomaisten mukaan tiedot "näyttivät yllättävän jopa Putinin".
Israelin huolet eivät tuntuneet tekevän vaikutusta venäläisiin.
Ne ovat vastoin Venäjän laajempaa strategiaa Syyriassa tällä hetkellä.
Venäjä näkee Iranin kumppanina Assadin vallassa pitämisessä.
Putin yritti rauhoitella Netanjahua -
ja lupasi jatkossakin yhteistyötä Israelin kanssa.
Tämä vastasi: "Jos kansainvälinen yhteisö haluaa välttää uuden sodan, -
Syyriaa ei saa antaa Iranin haltuun."
Netanjahu varoitti Putinia, -
että Iran on Hizbollahin ja muiden šiialaisten välikäsiensä avulla -
luomassa maayhteyttä Iranista Irakin ja Syyrian kautta -
Libanoniin ja Välimerelle.
Hän painotti, että Iran kaavailee Syyriaan -
kymmentuhatpäisiä maa-, ilma- ja merijoukkoja, -
joille se on rakentamassa pysyviä tukikohtia.
Tapaamisen jälkeen Netanjahu sanoi tv-toimittajille, -
että Moskovassa kuultiin Israelin kanta Iranin aggressiiviseen käytökseen -
ja että usein toistuneet tapaamiset ja keskustelut Putinin kanssa -
palvelevat sekä Israelin että Venäjän intressejä.
Keskusteluista valtaosan aiheena oli Iranin yritykset saada jalansijaa -
Syyriassa alueilla, joilla Isis on kukistettu.
Voitto Isisistä on tervetullut asia. Iranin tulo ei ole tervetullutta.
Se on vaara meille ja mielestäni Lähi-idälle ja koko maailmalle.
Tein Putinille selväksi näkemyksemme tähän asiaan: emme hyväksy sitä.
Kaikki aiemmatkin keskustelut Putinin kanssa ovat palvelleet -
Israelin turvallisuutta ja intressejä ja uskoakseni myös Venäjän intressejä.
USA:n presidentti Trumpin Lähi-idän- delegaatio saapui Israeliin eilen -
osana Lähi-idän kiertuetta, joka Valkoisen talon lähteen mukaan -
"keskittyy Israelin―palestiinalaisten rauhanneuvottelujen pohjustamiseen,
ääriajattelun kitkemiseen sekä Gazan tilanteeseen ja hädän lievittämiseen".
Delegaatiossa ovat mukana Trumpin vävy, neuvonantaja Jared Kushner, -
Lähi-idän-lähettiläs Jason Greenblatt -
ja kansallisen turvallisuuden strategianeuvonantaja Dina Powell, -
joka on syntynyt Egyptissä ja puhuu arabiaa.
Aiemmin delegaatio tapasi johtajia Arabiemiraateista, Jordaniasta, -
Qatarista ja Saudi-Arabiasta arvioidakseen näiden näkemyksiä -
Israelin―palestiinalaisten konfliktiin.
Palestiinalaisosapuoli on ollut äärimmäisen pettynyt -
Trumpin hallinnon lähestymistapaan.
Palestiinalaisjohtoa kismittää se, -
että Valkoinen talo yrittää palauttaa osapuolet neuvottelupöytään -
tunnustamatta ensin palestiinalaisten vaatimuksia: -
lähtökohta on oltava kahden valtion ratkaisu vuoden 1967 rajoilla -
sekä Israelin rakentamisen keskeytys Länsirannalla neuvottelujen ajaksi.
Palestiinalaiset vaativat myös selvästi määritettyä aikataulua, -
jotta estettäisiin tilanne, että neuvotellaan vain näennäisesti -
eikä pyritä konfliktin todelliseen ratkaisemiseen.
Jerusalemiin: Korkeiden israelilaisten poliittisten virkamiesten mukaan -
on edelleen epätodennäköistä, että rauhanneuvottelut -
pääsisivät käyntiin syyskuussa ennen YK:n yleiskokousta, -
kuten USA:n hallinto on toivonut.
Yksi viranomainen kertoi TV7:lle, että edessä on vielä pitkä matka, -
ennen kuin neuvottelut voivat jatkua. Hän lisäsi, että tällä hetkellä -
"Israelin johto Jerusalemissa ja pales- tiinalaisjohto Ramallahissa eivät usko,
että toinen osapuoli on todellinen rauhankumppani".
Hän sanoi kummankin osapuolen katsovan, -
"ettei amerikkalaisten lähestymistapa heijastele kiireellisyyttä.
Siksi odotukset ja halu myönnytyksiin ovat vähäisiä.
Tulokset näkyisivät todennäköisesti kentällä vain vähäisinä muutoksina.
Tilanne heikentäisi osapuolia -
ajatellen lupaavampia neuvotteluja tulevaisuudessa."
Sitten Itävaltaan: USA:n YK-lähettiläs Nikki Haley tapasi -
atomijärjestö IAEA:n johtaja Yukiya Amanon Wienissä.
Aiemmin tällä viikolla Haley sanoi, että USA vaatii saada tietää, -
aikooko YK:n valvontajärjestö tarkistaa Iranin sotilaskohteissa, -
onko Iran noudattanut ydinsopimusta, joka solmittiin heinäkuussa 2015.
Iranin johtavat viranomaiset ovat kieltäytyneet päästämästä -
kansainvälisiä tarkastajia sotilaskohteisiinsa.
Iran on varoittanut, että IAEA:n tarkastuksilla olisi kovat seuraukset.
Haley kuvaili hänen ja Amanon tapaamista "faktojen selvittämiseksi" -
osana Trumpin odotettua katsausta ydinsopimukseen, -
jonka Iran ja suurmaat solmivat.
Sopimuksella pyrittiin rajaamaan Iranin ydinohjelmaa -
ja helpotettiin suurinta osaa Iranin taloutta rampauttaneista pakotteista.
Lähettiläs Haley ja IAEA-johtaja Amano eivät puhuneet medialle -
tapaamisen jälkeen, mutta Haleyn toimisto kiitti lausunnossaan IAEA:ta -
"ammattitaitoisesta ja asiantuntevasta työstä Iranissa".
Sitten Irakiin. USA:n puolustusministeri Jim Mattis -
vieraili Bagdadissa ilman etukäteisilmoitusta.
USA:n tukemat Irakin joukot käynnistivät vain muutama päivä sitten
hyökkäyksen Tal Afarin takaisinvaltaamiseksi Isisiltä.
Mattis tapasi Irakin johtajia. Hän varoitti tapaamisten edellä, -
että Isis-ääriryhmän loppu ei ole vielä lähellä.
Hän totesi, että Isisin-vastainen liittouma jatkaa taistelua, -
kunnes ryhmä on hävitetty.
Mattis painotti kuitenkin: "Isisin päivät ovat luetut".
Hän sanoi, että kun Isisin hallussa oleva Tel Afar on vallattu, -
liittouma siirtyy kohti läntistä Eufratin jokilaaksoa Irakissa -
lähelle Syyrian rajaa.
On raivattava tietä, jotta voimme siirtyä Eufratin laakson keskiosiin.
Tal Afarista irakilaiset tulevat siirtymään länteen Eufratin laaksossa.
Samaan aikaan Raqqa kukistuu, -
ja me siirrymme Eufratin laakson keskiosiin lännestä.
Isis on nyt puristuksissa toisiaan lähestyvien joukkojen välissä.
Myös hallinnon joukot etenevät.
Isisin päivät ovat varmasti luetut.
Mutta taistelu ei vielä ole ohi. Se jatkuu vielä pitkään.
Mutta etenemme Eufratin laaksoon.
Mattis nosti esiin, että Irakin joukot -
kykenevät iskemään Isisiä vastaan monelta suunnalta samanaikaisesti.
Siksi Irakin joukot ovatkin taistelussa niskan päällä.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Marianne Tenetz